Source: http://dev.dehir.hu/belfold/hunvald-ugy-boronre-itelte-az-ex-polgarmestert-a-kuria/2014/07/01/
Timestamp: 2019-11-19 17:57:25+00:00

Document:
Hunvald ügy: börtönre ítélte az ex-polgármestert a Kúria - Debrecen hírei, debreceni hírek | Debrecen és Hajdú-Bihar megye hírei - Dehir.hu
2019. 11. 19. 18:57:23
Hunvald ügy: börtönre ítélte az ex-polgármestert a Kúria
Szerző: MTI | info@dehir.hu Közzétéve: 2014.07.01. 12:01	| Frissítve: 2014.07.01. 16:49
Budapest - Hivatali visszaélés bűntette miatt másfél év börtönbüntetést kapott az ingatlanpanamaként elhíresült ügyben Hunvald György.
A volt polgármestert bűnösnek mondta ki a bíróság további egyrendbeli hivatali visszaélés bűntettében, ezzel módosítva a másodfokú ítéletet a Gál György és társai, köztük Hunvald György ellen indult perben.
A Kúria hatásköre az első- és a másodfokon hozott eltérő döntések felülvizsgálatára terjedt ki. Gál György volt szabad demokrata önkormányzati politikus és Hunvald György esetében a kiszabott szabadságvesztésben nem volt eltérés, előbbit nyolc és fél évre, utóbbit másfél évre ítélték.
MSZP: Hunvald lemond és nem lesz polgármesterjelölt
Az MSZP VII. kerületi szervezete június közepén választotta elnökké Hunvald Györgyöt, a kerület volt polgármesterét. Korábban sajtóhírek szóltak arról, hogy az erzsébetvárosi szocialisták őt akarják indítani a polgármester-választáson.
Külön kezelik Hunvald ügyét, új eljárás lesz
A Kúria indoklása szerint azért van szükség új eljárásra, mert a Szegedi Ítélőtábla előtt már folyt az alapügy másodfokú tárgyalása, amikor a PKKB-n megtörtént a vádemelés ugyanolyan cselekmény miatt, és ugyanezen okból a Kúriának sem volt módja egy eljárásban elbírálni ezeket az ügyeket.
A hűtlen kezelés vádját megalapozó tanácsadói szerződések hasonló elvek alapján működtek, mint a lakáskiutalások rendszere. Alapvetően belső politikai megállapodás született arról, hogy kiket, milyen módon jutalmaznak olyan szerződésekkel, amelyek mögött nincs érdemi teljesítés – mondta az MTI-nek Bajkai István, a VII. kerületi önkormányzat jogi képviselője.
Az ügy a Fővárosi Törvényszéken folytatódott volna, de a Kúria keddi döntése alapján a Szegedi Ítélőtáblán lesz a másodfokú eljárás folytatólagosan elkövetett egyrendbeli hűtlen kezelés vádjával.
Cimkék: Hunvald György, Ingatlanpanama, Hivatali Visszaélés, Kúria

References: Kúria 
 Kúria

 bíróság 
 Kúria 
 Kúria 
 Kúria